20/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

CLAVE: DH. V15.14397/376 CÁRNICAS VISTA ALEGRE, S. L., de conformidade co artigo 261 do Regulamento do dominio público hidráulico, solicita a modificación da autorización outorgada por resolución de Augas de Galicia de data 26/10/2006 para o vertido ao río Anllóns de augas residuais industriais e fecais depuradas procedentes dun matadoiro de gando vacún e porcino asentado no lugar de Vista Alegre-Soandres (T. M. A Laracha), en relación cos seguintes aspectos: ■ Caudal de vertido das augas residuais industriais e fecais depuradas. ■ Tratamento aplicado ás augas residuais industriais e fecais antes do seu vertido. As augas residuais industriais e fecais xeradas no matadoiro (78,75 m 3 /día - 20.475 m 3 /ano) serán tratadas nunha depuradora constituída polos seguintes elementos: Liña de auga: – Bombeo de cabeceira. – Reixa-tamiz de 1,5 mm de luz de paso instalado en canle de 300 mm de ancho. – Tratamento biolóxico en reactor secuencial discontinuo (SBR) en obra civil de 614 m 3 de volume, de 12,45 m de diámetro interior e 5 m de altura útil, dotado de sistema tranquilizador da auga de entrada, soprante e grella de difusores de burbulla fina, dous axitadores e sistemas de baleirado automático de auga tratada e purga de flotantes e de lodos. – Clarificación en depósito en poliéster reforzado con fibra de vidro de fondo cónico, de 4 m de diámetro e 8,3 m. de altura total, dotado de equipo mesturador de reactivos (floculante, coagulante e reactivo redutor de fósforo) e purga inferior de lodos decantados. Liña de Iodos: – Depósito de homoxeneización e dixestión aerobia de Iodos en obra civil de 15,4 x 4,4 m 2 e 2,7 m de altura, dotado de soplante e grella de difusores, axitación e purga de Iodos, que recibe os flotantes e as purgas do SBR e as purgas do clarificador. – Espesador de lodos (correspondente á unidade compacta de flotación de 2.500 L/h de capacidade existente). – Centrífuga de Iodos cun caudal hidráulico de 2 m 3 /h e un caudal de lodos de 1,3 m 3 /h. Os escorridos, os rexeites do tamizado e as purgas do depósito de homoxeneización de lodos son conducidos cara un pozo de bombeo de recirculación de purgas á cabeceira do tratamento, de 1,6 m de diámetro e 5,10 m de altura total. As augas residuais industriais e fecais depuradas procedentes do clarificador son vertidas ao río Anllóns mediante condución de PVC de 250 mm de diámetro de 990 m de lonxitude no punto de coordenadas UTM: X=543.636; Y=4.787.627. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas, sitas na praza Camilo Díaz Baliño, de Santiago de Compostela, e no Servizo Territorial Norte de Augas de Galicia, sito na rúa Wenceslao Fernández Flórez, núm.1, da Coruña, onde se atopa exposto o proxecto para que poida ser examinado por quen desexe. Santiago de Compostela, 3 de outubro de 2011. O xefe da Área de Vertidos, e. f. Asdo.: Francisco Julio Gutiérrez García